**МҰЗБАЛАҚ МҰҚАҒАЛИ**

Абаева Анеля

Ақпараттық қауіпсіздік 1 курс

Талдықорған қаласы

Жетекшісі: Абуханов Ш.А.

Ақынысың қазағымның қайнаған,

Ұрпағына адалдықты жырлаған.

Әрбір сөзің көкейлерде жатталып,

Ұлы ақынға арнау айтып, жыр жазам.

Қатал тағдыр сындырса да сағыңды,

Асау тасқын қарсы тұрдың ағымға.

Қамын ойлап қазағымның қашан да,

Қаламыңнан жыр төгілді жағымды.

 Жалындаған от еді ғой өлеңің,

Жүректерді қуанышқа бөледің.

Өмірің бір қас-қағымда өтсе де,

Мәңгі қалды жыр төгілген өнерің.

Айтса да ішіндегі талай сырды,

Айта алмай алып кетті қанша жырды.

Мұзбалақ ақынынан айырылғанда,

Ел түгіл аспан менен жер күрсінді.

Табынатын жұлдызымсың мәңгі менің,

Мақтан етер қазағың қалың елің.

Арнау жазып көрмек боп қалам алған,

Ізбасар ұрпағыңның бірі едім.

Мен бала кезден Мұқағалидың шығармашылығына қызығатынмын, әрбір өлеңін оқыған сайын ерекше сезімде болатынмын. Сол сезімдердің жетегінде отырған кезде осы өлең туды. Бұл өлең жолдары менің Мұқағалимен тілдесуім болды.

**Құлагер**

Атанған жан елінің Құлагері,

Үш бәйтерек азаматтың бірі еді.

Туған екен Жер жәннәті – Жетісуда,

Қазақтың Ілиястай ақын ері.

Ілиясым, дарынысың даламның,

Үніңнен мен қуат алып жыр жаздым.

Жетпесемде шегіне жырларыңның,

Қанық болдым күйіне Молықбайдың.

Әр сөзің өнеге ғой ұрпағыңа,

Теңеймін өзіңді мен асқар шыңға.

Арманым болмас еді бұл өмірде,

Жайнасам дәл өзіңдей жыр бағында.

Ілиясым ұлы ақын, алып қыран,

Көкте күн боп қазақ елін жарық қылған.

Мен оны құрметтеймін, пір тұтамын,

Ақындық жолын қуған мен бір ұлан.

Үш бәйтерек қазақ тарихы мен әдебиетінде ойып алар орны бар тұлғалар. Сол тұлғалардың ішінде өзімнің жерлесім Ілияс атамыз бар. Бұл өлең жолдары арқылы мен Ілиястың даралығын суреттедім.